ศรีนวลลอดจ์อยู่บนถนนเงียบๆคนไม่ค่อยผ่าน แล้วร้านอาหารยังอยู่ข้างในแบบไม่มีป้าย มีแต่เมนูเขียนบนกระดานดำเล็กๆตั้งไว้หน้าประตู ถ้าไม่รู้มาก่อนจะหาเจออย่างไร?
ถึงจะหายากขนาดนี้ แต่อาหารก็อร่อยได้รสชาติอินเตอร์ทีเดียว แต่ละวัน จะมีเมนูเท่าที่เขียนบนกระดาน มักจะมีสลัด ซุป และเมนคอร์สเป็นเนื้อๆอีกหนึ่งอย่าง ได้ไปกินมาสองจาน คือ สลัดหมูย่าง ผักสลัดสั่งมาจากแปลงผักออร์แกนิกที่ปลูกในเมืองน่านสดใหม่ไร้สาร น้ำสลัดเป็นแบบญี่ปุ่น หอมกลิ่นงา หมูชิ้นสันนอก เนื้อนุ่มกำลังพอดี ที่ชอบอีกอย่างคือมีมะเขือย่างใส่มาด้วย เข้ากับซอสเปรี้ยวๆเค็มๆของหมู 
อีกจานเป็นไก่อบซอส ไก่หมักไว้แล้วกับซอส เสิร์ฟกับข้าวหรือมันบด และถั่วผัด อิ่มอร่อยพอดีๆ
อาหารต้องรอนานหน่อยนะมีคนทำอยู่คนเดียว ราคาไม่ระบุขึ้นอยู่กับวัตถุดิบ แต่ประมาณจานละร้อย